b'\n_START_ARTICLE_\nXLAB d.o.o\n_START_SECTION_\nProgramska oprema\n_START_PARAGRAPH_\nV okviru slovenskih in mednarodnih raziskovalnih projektov pridobljeno znanje se prena\xc5\xa1a na ostale skupine in produkte \xe2\x80\x93 3D geografski informacijski sistem Gaea+, medicinsko vizualizacijo in diagnostiko MedicView in med njimi najvidnej\xc5\xa1i ISL Online.\n_START_SECTION_\nISL Online\n_START_PARAGRAPH_\nISL Online je programska oprema za varen  dostop do oddaljenega namizja pogovor v \xc5\xbeivo in videokonference preko spleta. Programska oprema je na voljo za operacijske sisteme Microsoft Windows, OS X, Linux, iOS in Android. ISL Online uporabljajo tako manj\xc5\xa1a podjetja kot korporacije v Sloveniji in tujini; Teleroute (Belgija), Telekom Slovenije (Slovenija), Azteca (Mehika), Canon Inc. (Japonska), Swiss Post (\xc5\xa0vica) idr._NEWLINE__NEWLINE_L. 2016 je japonsko podjetje za raziskave trga in svetovanje Seed Planning Inc. razglasilo ISL Online za vodilnega ponudnika programske opreme za oddaljeno podporo na Japonskem, s 44% dele\xc5\xbeem._NEWLINE_Septembra, 2015 je AVG Technologies integriralo ISL Online v programsko opremo za nadzor in upravljanje z oddaljenimi ra\xc4\x8dunalnki, AVG Business Managed Workplace 9.2,  ki omogo\xc4\x8da administracijo/upravljanje z neomejenim \xc5\xa1tevilom oddaljenih naprav. Junija 2016 je bila programska re\xc5\xa1itev za oddaljen nadzor, ISL Light Client, integrirana v AVG Business CloudCare.\n_START_SECTION_\n3D GIS\n_START_PARAGRAPH_\n3D geografski informacijski sistem Gaea+ uporabljajo za prikaz in analizo podatkovnih slojev na podro\xc4\x8dju varstva pred naravnimi in drugimi nesre\xc4\x8dami ter logistiko re\xc5\xa1evalnih enot na terenu.  Programska oprema 3D GIS, sistem za ra\xc4\x8dunalni\xc5\xa1ko odpremo in aplikacija Smart Locator za pridobivanje podatkov o lokaciji klicatelja v sili, so name\xc5\xa1\xc4\x8deni v klicnih centrih za civilno za\xc5\xa1\xc4\x8dito, gasilske enote in nujno medicinsko pomo\xc4\x8d v Sloveniji, na Finskem, v \xc5\xa0vici,in na Kosovu.'